कुरार - जहां देश भर में कल महिला दिवस मनाया जा रहा था, तो वहीं शाम ढलते ढलते मुंबई के कुरार इलाके से एक शर्मसार कर देने वाली घटना सामने आयी है। एक 60 साल के बुजुर्ग ने छोटी बच्चियों के साथ रेप किया है। बुज़ुर्ग पर आरोप है कि वह कुरार इलाके में भाड़े पर रहता था और अपने ही इलाके की बच्चियों को बहला फुसलाकर अपने घर पर बुलाकर दुष्कर्म करता था।घटना की जानकारी मिलते ही इलाके लोगों ने आरोपी को पकड़कर पुलिस के हवाले किया।
मामले में अब तक पुलिस ने दो लड़कियों के बयान दर्ज कर लिए हैं। पर पुलिस को शक है कि ऐसी और भी लड़कियों को आरोपी ने अपना शिकार बनाया होगा। जिसके लिए पुलिस आगे की जांच में जुटी है। बड़ा सवाल ये हैं कि एक तरफ जहां हम महिला दिवस मनाकर नारी के सम्मान की बात करते हैं, तो वहीं समाज में ऐसे लोग भी हैं, जिनकी मानसिकता पर घृणा आती है।